钦定古今图书集成/历象汇编/乾象典/第030卷 > 《历象图说》 > 日月地半径视差图
## 钦定古今图书集成/历象汇编/乾象典/第030卷 > 《历象图说》 > 日月地半径视差图

《日月地半径视差图说》。

“历法屡经修改而渐密，然测候之时，较推步之数，往
往未尽合者。古人但知以天定度，未悟以地合天也。
地居天中，虽云微渺，然析其广轮，则周围数万里；计
其直径，则中边亦万馀里，人物环居其上，目力止凭
地面所见，而天行枢轴在心，立法必以地心为准，故
其差数一生于地势焉。有地心，有地面，相距为一半”
径，于是从地心而推日月实度所在，又从地面而得
日月视度所在，此一端也。一生于天体焉，有日天，有
月天，远近各与地半径为比例，于是日天远，而实度
与视度之差少，月天近，而视度与实度之差多，此二
端也。又一生于地上之高度焉，有地平，有天顶，日月
出地，渐升而高，于是近地平则实度与视度之差多，
近天顶则视度与实度之差少。大抵渐高渐少，至天
顶则无差，此三端也。如下图地心出直线，指日月实
度相合，及地面出直线，指日之视度在实度之下，又
指月之视度亦在实度之下，而井在日视度之下。日
天远而月天近，故差不同如此。上图地面出直线，指
日月视度相合，及地心出直线，指日之实度在视度
之上，又指月之实度亦在视度之上，而并在日视度
之上。日天、月天，远近不同，故差不同如此。又上图高
而近天顶，视差少，下图卑而近地平，视差尢多，此差
恒降高为卑。测高度者，必于测高内加其时之差，而
后得实高。推交会者，必于实会加减其时之差，而后
得视会。此差为薄蚀凌犯之至要，而皆地半径之所
生，亦曰《地半径视差》，亦曰高卑差。

《易经》。